Den norske Studentersangforening består i dag av to kor – Hovedkoret og DnS Pluss. Hovedkoret er foreningens mest aktive kor, har flest konserter og reiser på konkurranser og turneer. DnS Pluss består av sangere som av forskjellige årsaker ikke har mulighet for å opprettholde aktivitetsnivået som kreves i Hovedkoret, men som likevel vil synge i et godt kor. De to korene har felles konserter og turneer med jevne mellomrom.